Un exemplar de *Sarcophagidae*, eliminando líquido.
Egagrópila de gaivota con cascas de crustáceos e cunchas de moluscos.
Diagrama do estómago, onde se pode ver a ssituación do cardia.
En fisioloxía animal, a **regurxitación** (do latín científico *regurgitare*, de *re-*, "atrás", e o latín eclesiástico *gurgitare*, "fartar", e este do latín *gurges, -itis*, "gorxa") refírese ao fenómeno da volta á boca do contido do estómago ou do esófago, usualmente caracterizado pola presenza de alimentos non dixeridos ou sangue.

Moitas aves regurxitan o alimento para as súas crías, e tamén algúns mamíferos, como os lobos e os raposos. Certos insectos, como os dípteros da familia dos sarcofáxidos, regurxitan auga para aumentar a concentración do alimento sólido inxerido.

Así mesmo, algunhas aves carnívoras regurxitan habitualmente a parte non dixeríbel das súas presas, formando unhas bólas con ósos, pel ou pelos denominadas egagrópilas.

En medicina, a **regurxitación** é un síntoma (distinto do vómito) que se observa con frecuencia nos bebés antes dos 4 meses (debido á inmadureza do seu aparello dixestivo, que pecha o esfínter esofáxico inferior (a válvula entre o esófago e o estómago), resultante dun aumento na presión abdominal en relación coa presión do peito. Nos adultos é un fenómeno anormal, é menos frecuente, que se denomina refluxo gastroesofáxico.

Unha maneira de evitar a regurxitación é equilibrar a presión entre as partes abdominais e as torácicas. A forma máis sinxela de facelo é practicar un eructo voluntariamente. É tamén por esta razón pola que se fai eructar aos bebés. Posibelmemnte os adultos tamén teñeen que facelo, especialmente aqueles que sofren de hernia de hiato.

Nos adultos o refluxo gastroesofáxico, consistestente no regreso sen esforzo do contido alimentario a través do esófago até a orofarinxe, é consecuencia, entre as causas máis frecuentes, dunha enfermidade ácido-péptica, da acalasia (obstrución d esfínter gastroesofáxico por hipertrofia muscular deste), ou da incompetencia deste esfínter, que pode incluír ou non hernia hiatal, divertículo esofáxico de Zenker e obesidade extrema (por aumento da presión intrabdominal).

En nenos ou en perosas adultas con atraso mental pódese presentar este fenómeno, que adoita chamarse daquela trastorno de rumiación, que é un trastorno da alimentación do inicio da infancia e a nenez.

Notas
-----

1. ↑  **regurxitación** Arquivado 22 de xullo de 2013 en Wayback Machine. no dicionario da RAG.
2. ↑  **regurxitar** Arquivado 22 de xullo de 2013 en Wayback Machine. no dicionario da RAG.
3. ↑  Nelson, Richard W. & C. Guillermo (2009): *Small Animal Internal Medicine*, 4ª ed. St. Louis, Missouri, USA: Mosby Elsevier. ISBN 0-323-04881-1. Resumo.
4. ↑  Keeling, Linda K. & Gonyou, Harold W. (2001): *Social &behaviour in farm animals*. Boston. MA, USA: CABI Publishing. ISBN 0-85199-717-1, páxina 69.
5. ↑  Loon, Rael & Loon, Hélène (2005): *Birds. The inside story. Bird Biology and Behaviour in Southern Africa*. Cape Town, South Africa: Struik Publishers. ISBN 1-77007-151-2, páxina 183. Amplo resumo Arquivado 19 de febreiro de 2015 en Wayback Machine..
6. ↑  Bernis Carro, C.; Moreno, A. e Bernis Madrazo, F. (1983): *El gran libro de las aves*. Barcelona: Editorial Marín. ISBN 84-7102-920-0, páxina 42.
7. ↑  Infant reflux Clínica Mayo.
8. ↑  Gastroesophageal reflux disease (GERD), Clínica mayo.
9. ↑  Rumination syndrome, Clínica Mayo.

|  |  |
| --- | --- |
| Identificadores | 
* UMLS: C2004489

 |